stanford-oval/wikipedia huggingface dataset:
יחסי אוגנדה–טנזניה
היסטוריה

היחסים בין אוגנדה לטנזניה היו מתוחים במשך מספר שנים לפני פרוץ המלחמה בין שתי המדינות ב-1978. לאחר שאידי אמין תפס את השלטון באוגנדה בעזרת הפיכה צבאית בשנת 1971, הציע המנהיג הטנזני ג'וליוס נייררה, מקלט למילטון אובוטה. לאחר מספר ניסיונות הפיכה שביצעה טנזניה נגד שלטונו של אמין, אוגנדה הכריזה על מצב מלחמה נגד טנזניה ושלחה כוחות לפלוש לאזור נהר קאגרה במטרה לספח אותו. המלחמה הסתיימה באפריל 1979 בתוצאה של ניצחון טנזני. המלחמה הביאה את שתי המדינות לחובות כלכליים ואוגנדה הצליחה להחזיר את כל החוב שלה מהמלחמה רק בשנת 2007.
יחסים כלכליים

הסחר בין אוגנדה לטנזניה נחשב טוב מאוד ובשנת 2013, ייצאה טנזניה סחורות בשווי 62.2 מיליון דולר לאוגנדה. בשנה זו, אוגנדה ייצא לטנזניה סחורות בשווי 62.6 מיליון דולר.
יחסים דיפלומטים

טנזניה ואוגנדה הן חברות מייסדות בקהילת מזרח אפריקה והן שומרות על יחסים דיפלומטים טובים מאוד. אוגנדה מחזיקה בשגרירות בדאר א-סלאם, וטנזניה מחזיקה בשגרירות בקמפלה.
יחסי אוגנדה–יוון

| יחסי אוגנדה–יוון |
| --- | --- |
אוגנדה: יוון


אוגנדה: יוון
שטח (בקילומטר רבוע)
241,038: 131,957
אוכלוסייה
50,356,876: 10,020,238
תמ"ג (במיליוני דולרים)
49,273: 238,206
תמ"ג לנפש (בדולרים)
978: 23,773
משטר
דמוקרטיה למחצה: דמוקרטיה

יחסי אוגנדה–יוון הם היחסים הדיפלומטיים שבין הרפובליקה של אוגנדה לבין הרפובליקה ההלנית.
סקירה כללית

יוון ואוגנדה מקיימים יחסים דיפלומטיים מלאים, יוון מסייעת לאוגנדה בתחומי המדע והרפואה ואף ממשלת יוון סייעה לפתיחת מרכז רפואי, תיכונים, משתלות ועוד. האוכלוסייה היוונית באוגנדה מוערכת בכ-20 נפשות בלבד.
יחסים כלכליים

בשנת 2016, היקף הסחר בין אוגנדה ליוון הסתכם בכ-6.09 מיליון דולר אמריקאי כאשר יוון ייצאה לאוגנדה סחורה בשווי 1.82 מיליון דולר אמריקאי ואוגנדה ייצאה ליוון סחורה בשווי 4.27 מיליון דולר אמריקאי. יוון מייצאת לאוגנדה בעיקר צלחות אלומיניום, שסתומים, בטריות חשמליות, שמיכות, שוקולד ועוד. בעוד שאוגנדה מייצאת ליוון בעיקר דגי פילה, קפה ועוד.
ייצוג

יוון אינה מיוצגת באוגנדה. השגרירות המייצגת את יוון נמצאת בניירובי, בירת קניה.
אוגנדה אינה מיוצגת ביוון. השגרירות המייצגת את יוון נמצאת ברומא, בירת איטליה.
יחסי אוגנדה–מלאווי

| יחסי אוגנדה–מלאווי |
| --- | --- |
אוגנדה: מלאווי


אוגנדה: מלאווי
שטח (בקילומטר רבוע)
241,038: 118,484
אוכלוסייה
50,356,876: 21,795,298
תמ"ג (במיליוני דולרים)
49,273: 14,084
תמ"ג לנפש (בדולרים)
978: 646
משטר
דמוקרטיה: רפובליקה

יחסי אוגנדה–מלאווי הם היחסים הדיפלומטיים הרשמיים שבין הרפובליקה של אוגנדה לבין רפובליקת מלאווי.
היסטוריה

היחסים בין שתי המדינות כוננו בשנת 1964 ברמה הבילטרלית. היחסים בין המדינות קיימים גם ברמת הארגונים הבינלאומיים והאזוריים. הסחר בין המדינות נשאר נמוך לאורך השנים.
יחסים כלכליים

בשנת 2016, הייבוא האוגנדי ממלאווי עמד על 684 אלף דולר אמריקאי. הוא כלל בעיקר מוצרים כימיים, מצרכי מזון, עורות בע"ח, נעליים, כובעים ומכונות. באותה השנה, הייצוא האוגנדי למלאווי עמד על 293 אלף דולר אמריקאי. הוא כלל כלי תחבורה, מוצרי פלסטיק וגומי, מוצרים כימיים, מוצרי ירקות, מכונות, מוצרי טקסטיל ומוצרי מזון.
נציגויות דיפלומטיות

אוגנדה אינה מיוצגת במלאווי, הן בדרג השגרירות והן בדרג הקונסולרי.
מלאווי אינה מיוצגת באוגנדה, הן בדרג השגרירות והן בדרג הקונסולרי. השגרירות המייצגת של מלאווי לאוגנדה מצויה באדיס אבבה, בירת אתיופיה.
יונס גר סטרה

יונס גר סטרה (בנורווגית: Jonas Gahr Støre; נולד ב-25 באוגוסט 1960 באוסלו נורווגיה) הוא ראש ממשלת נורווגיה החל מ-14 באוקטובר 2021. בעבר  כיהן כמנהיג האופוזיציה ושר החוץ של נורווגיה.
ביוגרפיה

יונס גר סטרה בוגר המכון למדע המדינה פריז משנת 1985. לאחר סיום הלימודים הוא לימד בבית הספר הרווארד למשפטים, ולאחר שנה חזר לנורווגיה.
בשנת 1989 התמנה ליועץ של גרו הרלם ברונדטלנד והצטרף לשורות מפלגת העבודה. לאחר מספר שנים התמנה לשגריר נורווגיה בארגון האומות המאוחדות.
בשנת 2005 התמנה יונס גר סטרה לשר החוץ, וכיהן בתפקיד זה עד שנת 2012. בשנת 2012 הועבר לתפקיד שר הבריאות, וכיהן בו עד שהוחלף על ידי בנט הויה.
יונס גר סטרה מכהן כחבר הסטורטינג משנת 2009.
בשנת 2008 הוא היה בבית מלון בקאבול בזמן בו המלון הותקף על ידי מתאבד. במהלך האירוע מספר אנשים נהרגו, אך סטרה לא נפצע.
למרות שמפלגת הלייבור קיבלה מ-1% פחות קולות, ואיבדה מנדט אחד, המרכז-שמאל זכה ברוב בבחירות לפרלמנט 2021. כמנהיג המפלגה הגדולה ביותר, היה סטרה המועדף מובהק לתפקיד ראש הממשלה. יומיים לאחר התפטרות ארנה סולברג וממשלתה ב-12 באוקטובר 2021, מונה סטורי כראש ממשלת נורווגיה על ידי המלך האראלד החמישי, והנהיג ממשלת מיעוט עם מפלגת המרכז. ב-14 באוקטובר נכנס לתפקיד.
הערות שוליים

↑  Maktskifte på slottet i dag – men Norges ögon vänds mot Kongsberg, DN.SE, ‏14 באוקטובר 2021 (בשוודית)
| --- | --- |
בקרת זהויות :  BIBSYS: 2121602  GND: 1051651468  ISNI: 0000 0003 8339 1811  KulturNav: 9d8556f6-a6d4-4a5b-bb08-2f5be41e7591  LCCN: no2004002461  NTA: 322335183  SUDOC: 235000043  VIAF: 269536238   WorldCat (עם VIAF): 269536238
יונס סליר

| --- | --- |

נבחרת הולנד בהתעמלות, אולימפיאדת לונדון (1908)
 לידה:  22 במרץ 1886 אמסטרדם, הולנד
 נרצח:  5 בנובמבר 1942 (בגיל 56) אושוויץ, פולין
 מידע כללי
 מדינה:  הולנד הולנד
 ספורט
 ענף ספורט:  התעמלות מכשירים 
 
יונס סליר (בהולנדית: Jonas Slier;‏ 22 במרץ 1886 – 5 בנובמבר 1942) היה מתעמל אולימפי יהודי-הולנדי באולימפיאדת לונדון (1908), שנספה באושוויץ. אחד מארבעת חברי נבחרת ההתעמלות ההולנדית שנרצחו בשואה.
ביוגרפיה

סליר נולד וגדל באמסטרדם, בן למשפחה יהודית, ילד שני מבין עשרה ילדים, בנם של בטייה בנג'מין (1862–1943) ופיליפ סליר (1858–1937)
באולימפיאדת לונדון (1908) סיים סליר ביחד עם חבריו לנבחרת בתחרות הקבוצתית במקום שביעי. בתחרות הקרב-רב אישי הוא סיים במקום 96 עם 96 נקודות. אברהם דה אוליביירה, איזידור כאודקט ואברהם מוק חבריו לנבחרת ההתעמלות אף הם נספו בשואה.
חיים אישיים

סליר התחתן עם אנה פלאס ב-24 ביולי 1912. לזוג נולדו שני בנים, לואיס (1912–1943) וארנולד "נול" (1917–1995). הם מכרו בגדים ותכשיטים בדוגן שלהם בניומארקט באמסטרדם. אמו, אשתו, לואיס בנו וכל תשעת האחים שלו ובני משפחתם ניספו בשואה. בנו ארנולד היחיד מכל בני המשפחה מדרגה ראשונה ששרד את השואה ונפטר באלקמאר ב-16 בינואר 1995.
יחסי דנמרק–טורקיה

| יחסי דנמרק–טורקיה |
| --- | --- |
דנמרק: טורקיה


דנמרק: טורקיה
שטח (בקילומטר רבוע)
43,094: 783,562
אוכלוסייה
5,983,727: 87,527,097
תמ"ג (במיליוני דולרים)
404,199: 1,108,022
תמ"ג לנפש (בדולרים)
67,550: 12,659
משטר
מונרכיה חוקתית: דמוקרטיה פרלמנטרית

יחסי דנמרק–טורקיה הם היחסים הדו-צדדיים בין דנמרק לטורקיה. דנמרק מחזיקה בטורקיה שגרירות באנקרה, וטורקיה מחזיקה בדנמרק שגרירות בקופנהגן. שתי המדינות חברות בנאט"ו. היחסים הדיפלומטיים בין דנמרק וטורקיה היו מתוחים בגלל פרשת קריקטורות מוחמד ופרשת טלביזית Roj.
היסטוריה

היחסים בין המדינות התחילו למעשה בתחום הסחר במאה ה-18. ב-14 באוקטובר 1756 נחתם הסכם ידידות ויחסי סחר על ידי הסולטאן עות'מאן השלישי והמלך פרדריק החמישי. בשנת 1758 מינתה דנמרק נציג דיפלומטי לאימפריה העות'מאנית.
היסטוריה > מלחמת שלושים השנים

משנת 1618 עד 1629, דנמרק והאימפריה העות'מאנית נלחמו יחד נגד האימפריה הרומית הקדושה כבעלות ברית. בשנת 1643 התאחדה דנמרק עם המעצמות הקתוליות נגד האימפריה העות'מאנית ושוודיה.
היסטוריה > מלחמת הצפון הגדולה

במלחמת הצפון הגדולה דנמרק והאימפריה העות'מאנית לחמו זו בזו.
היסטוריה > מלחמות המהפכה הצרפתית

במלחמת הקואליציה השנייה דנמרק והאימפריה העות'מאנית לחמו שוב זו בזו.
היסטוריה > מלחמות נפוליאון

דנמרק, צרפת וגם האימפריה העות'מאנית היו בעלות ברית במהלך מלחמות נפוליאון בין השנים 1803–1815, נגד בריטניה, אוסטריה, רוסיה ושוודיה.
היסטוריה > המאה ה-20

במהלך מלחמת טורקיה–ארמניה בשנת 1920, דנמרק שימשה כמתווכת במלחמה בין ארמניה לטורקיה. הסכם מסחרי נחתם באנקרה בשנת 1926. הסכם ידידות, מסחר וניווט נחתם בין דנמרק לטורקיה בשנת 1930. בשנת 1932 חתמו שתי המדינות על הסכם פיוס בז'נבה שבשווייץ. בשנת 1948 נחתם הסכם תשלומים בין המדינות.
ב-26 בנובמבר 1999, נחתמה "תוכנית פעולה משותפת" בפוליטיקה, ביטחון והגנה כששר החוץ הטורקי איסמעיל ג'ם ביקר בדנמרק.
משבר הקריקטורות

היחסים הדו-צדדיים בין דנמרק לטורקיה הדרדרו, כאשר העיתון הדני Jyllandsposten פרסם קריקטורות של הנביא מוחמד. ראש ממשלת טורקיה, רג'פ טאיפ ארדואן, גינה את הפרסום וביקר את דנמרק. ארדואן צוטט בעיתונות הטורקית ואמר: "קריקטורות של הנביא מוחמד הן התקפה נגד ערכינו הרוחניים. צריך להיות גבול לחופש העיתונות."
פרשת הטלוויזיה Roj

טורקיה טוענת כי הערוץ מהווה שופר עבור מפלגת הפועלים של כורדיסטן, שהיא רואה בהם ארגון טרור, ודרשה מממשלת דנמרק לביטול רישיון השידור של הערוץ. בכיר במשרד החוץ הטורקי הצהיר: "אנו יודעים בוודאות כי Roj TV הוא חלק מארגון טרור. . . ה-PKK מוכר כארגון טרור על ידי האיחוד האירופי. דנמרק חברה באיחוד האירופי, והיינו מצפים כי לארגון השידור של קבוצת טרור לא יינתן מעבר חופשי." בעוד שמנכ"ל התחנה, מנוח טהסילי זונוזי, כורדי איראני, מכיר בכך שהתחנה שומרת על קשר עם PKK, הוא מאפיין אותה כשדרן כורדי עצמאי, שאינו בשליטת PKK. הרשויות בטורקיה הגישו שוב ושוב תלונות רשמיות בפני מועצת הרדיו והטלוויזיה הדנית בנוגע לטלוויזיה Roj, אולם עד היום לא אושרה אף אחת מהתלונות על ידי הדירקטוריון, שקבע כי ערוץ הטלוויזיה לא הפר כל חוק.
במסגרת פרשת קייבלגייט בארצות הברית בנובמבר 2010, צצה הודעה דיפלומטית שהתייחסה לטענתו של נציג טורקיה כי "כחלק מהעסקה המתווכת ב-POTUS ב-2009 שהתגברה על התנגדויות טורקיות למינויו של אנדרס פוג ראסמוסן למזכ"ל נאט"ו, דנמרק הבטיחה לברר את דרישותיה החוקיות בטרם הצטרפה לבקשת טורקיה לסגירת הטלוויזיה של Roj.
רישיון השידור של Roj TV הושעה על ידי בית המשפט העליון בדנמרק ב-27 בפברואר 2014.
יחסים כלכליים

היחסים הכלכליים תומכים ביצוא הטורקי. בשנת 2004 עלה היצוא הטורקי לדנמרק בכ-40%. שווי הסחר הנוכחי עומד על 979.6 מיליון דולר.
יוהנס הוספלט קלאבו

יוהנס הוספלט קלאבו (בנורווגית: Johannes Høsflot Klæbo; נולד ב-22 באוקטובר 1996 באוסלו) הוא גולש סקי למרחקים, אלוף אולימפי ארבע פעמיים ואלוף עולם שש פעמיים.
ביוגרפיה וקריירה > 2017 גביע העולם בספרינט ומדליית ארד באליפות העולם

בשנת 2017 יוהנס פרץ פריצת דרך ראשונית שניצח בשלושה קטעים בגביע העולם. בנוסף באליפות העולם בלהאטי זכה יוהנס במדליית הארד בספרינט בנוסף הוא סיים במקום הרביעי בספרינט הקבוצתי עם אמיל איברסן וסיים במקום ה15 ב15 קילומטר בסגנון הקלאסי. יוהנס סיים את השנה בזכייה בתחרות סיום העונה וסיים את העונה במקום הרביעי בגביע העולם
ביוגרפיה וקריירה > 2018 אלוף אולימפי ומנצח גביע העולם

בתחילת עונת 2017–2018 זכה יוהנס באליפות הנורדית הפתוחה
בפברואר 2018 במשחקים האולימפיים זכה יוהנס בשלוש מדליות זהב בספרינט. במירוץ שליחים עם דידריק טונסט מרטין יונסורוד סונדבי וסימן הגסטד קרוגר. בספרינט הקבוצתי הוא זכה ביחד עם סונדבי בזהב נוסף. בתחרות הסקיאטלון הוא סיים במקום ה10 ועל הפודיום היו שלושה נורווגים. בסוף השנה הוא הבטיח את זכייתו בגביע העולם בפעם הראשונה בקריירה.
ביוגרפיה וקריירה > 2019 אלוף עולם מנצח הטור דה סקי וגביע עולם שני

בשנת 2019 השתתף יוהנס בפעם הראשונה בקריירה בטור דה סקי שמה הוא ניצח ב5 קטעים ובסוף גם סיים כמנצח. באליפות העולם בחודש פברואר זכה יוהנס ב3 מדליות זהב. בספרינט האישי, בספרינט הקבוצתי ביחד עם אמיל איברסן. ובמירוץ שליחים ביחד עפ אמיל איברסן, מרטין יונסורוד סונדבי ושיור רוטה.
באליפות סוף העונה הוא זכה בפעם השנייה בקריירה והבטיח לעצמו את גביע העולם בפעם השנייה ברציפות.
ביוגרפיה וקריירה > 2021

באליפות העולם באוברסטדוף יוהנס זכה בשלוש מדליות זהב בספרינט, בספרינט הקבוצתי עם אריק ואלנס ובתחרות ה10×4 עם פול גולברג אמיל איברסן והאנס כריסטר הולאנד. בנוסף סיים במקום הרביעי בתחרות הסקיאתלון ובתחרות ה50 קילומטר קלאסיק בהתחלה יוהנס הוכרז כמנצח לאחר שחצה ראשון את קו הסיום אבל בהיתקלות עם הרוסי אלכסנדר בולשאנוב כמה מטרים לפני קו הסיום הוחלט לפסול אותו ובסוף זכה חברו לנבחרת אמיל איברסן.
יונס אוקרלונד

| --- | --- |
אוקרלונד, 2012
אוקרלונד, 2012
 לידה:  10 בנובמבר 1965 (בן 58) Bromma, שוודיה 
 שם לידה:  Hans Uno Jonas Åkerlund 
 מדינה:  שוודיה 
 תקופת הפעילות:  מ-1983 
 בן או בת זוג:  B. Åkerlund 
 פרסים והוקרה:  פרס גראמי לסרט המוזיקלי הטוב ביותר (2008)  פרס גראמי לסרט המוזיקלי הטוב ביותר (2014) 
 www.jonasakerlund.com
 
האנס אונו יונס אוקרלונד (בשוודית: Hans Uno Jonas Åkerlund; נולד ב-10 בנובמבר 1965) הוא במאי קולנוע, תסריטאי, במאי וידאו קליפים ומתופף שוודי. הקליפ שלו לשיר של מדונה "Ray of Light" זכה בפרס גראמי בקטגוריית "הקליפ הקצר הטוב ביותר" וחמישה פרסי הווידאו קליפים של MTV, כולל "קליפ השנה".
בשנת 2008 הוא זכה בפרס גראמי נוסף, הפעם עבור "הקליפ הארוך הטוב ביותר" על עבודה נוספת עם מדונה – בימוי DVD של "The Confessions Tour". ב-2014 הוא זכה שוב בפרס הגראמי הזה (שמו שונה ל"קליפ המוזיקלי הטוב ביותר"), הפעם על "Live Kisses", סרט הופעה של פול מקרטני. יונס אוקרלונד, דייוויד מאלט ובוב סמיטון הם הבמאים היחידים שזכו בפרס זה פעמיים וחלקו את השיא של מרבית הזכיות בקטגוריה זו. אוקרלונד זכה בפרסים נוספים במהלך הקריירה שלו.
קריירה

אוקרלונד היה חבר לזמן קצר בלהקת הבלאק מטאל השוודית באת'ורי בין השנים 1983 ל-1984, לפני שהקריירה שלה זכתה להצלחה בין-לאומית. הוא גם ביים את הקליפ הראשון של קנדלמאס "Bewitched". הוא זכה להצלחה ראשונה כבמאי הראשי של להקת הפופ רוק השוודית רוקסט. ב-1997 הוא ביים את הקליפ עטור השבחים ל-"Smack My Bitch Up" של הפרודיג'י, שעורר מחלוקת בשל תיאור השימוש בסמים פסיכואקטיביים, אלימות ועירום. ב-1998 הוא עבד עם מדונה על הקליפ לשיר "Ray of Light", ומאז עבד עם אמנים כמו ביונסה, מטאליקה, כריסטינה אגילרה, U2, בלינק-182, פינק, רמשטיין, בריטני ספירס וליידי גאגא. הוא ביים את הקליפ ל-"Try, Try, Try" של הסמאשינג פאמפקינס. בהמשך לכך, היה אחראי על הקליפים לאלבום Room Service של רוקסט, כמו גם הוציא את סרט הביכורים שלו "ימים מכורים", משנת 2002.
אוקרלונד ביים מספר פרסומות לטלוויזיה עבור חברות כמו דל. הוא משתף פעולה ותיק של מדונה, לאחר שעבד על קליפים כמו "Music", "American Life" (שנגנז בשל התוכן הגרפי שלו ומלחמת עיראק) ו-"Jump". הוא גם ביים סרט תיעודי בשם "אני הולכת לספר לכם סוד" על מדונה וספיישל טלוויזיוני בשם The Confessions Tour: Live from London.
סרטו השני של אוקרלונד, "דירות קטנות" (2012), הופץ ישירות בפורמטים של DVD.
בשנת 2019 ביים את הקליפ עבור "God Control" מאת מדונה, כחלק מאלבום האולפן הארבעה-עשר שלה, Madame X (2019).
פילמוגרפיה

| --- | --- |
 סרטים עלילתיים 2002: "ימים מכורים"  2009: "הפרש"  2012: "דירות קטנות"  2018: "אלוהי הכאוס"  2019: "קוטבי" טלוויזיה 2022: "קלארק":  סרטי הופעה ותיעודיים 2005: מדונה – "אני הולכת לספר לכם סוד"  2007: מדונה – The Confessions Tour  2012: פול מקרטני – Live Kisses  2014: ביונסה וג'יי-זי – On the Run Tour: Beyoncé and Jay Z  2015: טיילור סוויפט – The 1989 World Tour Live  2016: רוקסט – Roxette Diaries  2016: רמשטיין – Paris
הערות שוליים

1 2 3 4 5  Jonas Åkerlund | Director, Editor, Writer, IMDb (באנגלית אמריקאית)
1 2 3  Jonas Akerlund | Artist | GRAMMY.com, www.grammy.com
↑  Candlemass: Bewitched, נבדק ב-2023-10-20
↑  The Prodigy: Smack My Bitch Up, 1997-12-07, נבדק ב-2023-10-20
↑  Spun, 2003-02-07, נבדק ב-2023-10-20
↑  Small Apartments, נבדק ב-2023-10-20
↑  Madonna - God Control (Official Video), נבדק ב-2023-10-20
| --- | --- |
בקרת זהויות :  NLI: 987007450140605171  PLWABN: 9810676523105606  BNE: XX5028520  BnF: cb140738212 (data)  GND: 139649794  ISNI: 0000 0001 2013 0150  LCCN: no2003087075  MusicBrainz: 140abbca-b963-4800-8c4f-44a9a721e044  NLK: KAC201320905  NTA: 260529419  SUDOC: 241925207  VIAF: 61752264   WorldCat (עם VIAF): 61752264
יחסי בוטסואנה–תאילנד

| יחסי בוטסואנה–תאילנד |
| --- | --- |
בוטסואנה: תאילנד


בוטסואנה: תאילנד
שטח (בקילומטר רבוע)
581,730: 513,120
אוכלוסייה
2,531,407: 71,655,872
תמ"ג (במיליוני דולרים)
19,396: 514,945
תמ"ג לנפש (בדולרים)
7,662: 7,186

יחסי בוטסואנה–תאילנד הם היחסים הדו-צדדיים שבין רפובליקת בוטסואנה לבין ממלכת תאילנד. שגרירות בוטסואנה בטוקיו מייצגת את המדינה בתאילנד לצד קונסוליה בבנגקוק, לתאילנד אין שגרירות בבוטסואנה, אך יש לה קונסוליה בגאבורונה.
סחר

בשנת 2018 שווי הסחר בין המדינות עמד על 14 מיליון דולר. הסחורות שבוטסואנה ייצאה לתאילנד כללו פנינים, אבנים יקרות ומתכות, ואילו בין הסחורות שתאילנד ייצאה לבוטסואנה היו פנינים, אבנים יקרות ומוצרי ברזל ופלדה.
יחסי אוגנדה–מקסיקו

| יחסי אוגנדה–מקסיקו |
| --- | --- |
אוגנדה: מקסיקו


אוגנדה: מקסיקו
שטח (בקילומטר רבוע)
241,038: 1,964,375
אוכלוסייה
50,356,876: 131,133,866
תמ"ג (במיליוני דולרים)
49,273: 1,788,887
תמ"ג לנפש (בדולרים)
978: 13,642
משטר
דמוקרטיה למחצה: רפובליקה פדרלית

יחסי אוגנדה–מקסיקו הם היחסים הדיפלומטיים שבין אוגנדה למקסיקו. שתי המדינות חברות באו"ם. מקסיקו מוסמכת לאוגנדה משגרירותה בניירובי שבקניה ויש לה קונסוליית כבוד בקמפלה. אוגנדה מוסמכת למקסיקו משגרירותה בוושינגטון די. סי., ארצות הברית.
היסטוריה

ב-20 בפברואר 1976, מקסיקו ואוגנדה כוננו רשמית יחסים דיפלומטיים, ארבע עשרה שנים לאחר שאוגנדה קיבלה את עצמאותה מבריטניה. מקסיקו הקימה במהרה את שגרירותה המוסמכת לאוגנדה בניירובי שבקניה. מאז כינון היחסים הדיפלומטיים; היחסים בין שני העמים כמעט שלא היו והתנהלו בעיקר בפורומים בינלאומיים כמו באו"ם. בשנת 2001 פתחה מקסיקו קונסוליית כבוד בקמפלה.
במאי 2010 ביקרה תת-מזכיר החוץ המקסיקני לורדס ארנדה בסאורי באוגנדה יחד עם שגריר מקסיקו תושב קניה, לואיס חבייר קמפוסנו. בהיותם באוגנדה הם נפגשו עם נשיא אוגנדה, יוורי מוסווני, שם הביע את התעניינותו כי נשיא מקסיקו ישתתף בפסגת האיחוד האפריקאי ה-15 שהתקיים בקמפלה ביולי 2010. במהלך ביקור זה חתמו שתי המדינות על מזכר הבנות למפעל. של מנגנון ייעוץ בנושא אינטרסים הדדיים. ביולי 2010 השתתף נשיא מקסיקו פליפה קלדרון בפסגה כאורח כבוד. במהלך הפגישה בין הנשיא קלדרון לבין הנשיא מוסווני, שני המנהיגים החליפו דעות לגבי השפעות המשבר הכלכלי הבינלאומי, כמו גם על האתגר העולמי שמציב שינוי האקלים. שני המנהיגים הסכימו גם על הצורך לחזק את שיתוף הפעולה בין שתי המדינות בתחומי עניין הדדי, כגון סחר, תעשייה אגרו, מגזר האנרגיה והמאבק בעוני; כמו גם קידום חילופי מדע, תרבות וחינוך.
בנובמבר 2010 השתתפה שרת המים והסביבה באוגנדה, מריה מוטגמבה, בכנס שינויי האקלים של האו"ם בשנת 2010 שהתקיים בקנקון שבמקסיקו מטעם אוגנדה. בשנת 2013, ארנדה בסאורי וקמפוסנו חזרו לאוגנדה כדי לקדם את מועמדותו של ד"ר ארמיניו בלנקו מנדוסה לתפקיד מנכ"ל ארגון הסחר העולמי.
בשנת 2019 נכנסו כמה מאות מהגרים אפריקאים למקסיקו בדרך לגבול ארצות הברית–מקסיקו. רבים מהמהגרים מקורם באוגנדה וניסו לבקש מקלט בארצות הברית ולהימלט מתסיסה אזרחית והפרות זכויות אדם באוגנדה.
ביקורים רמי דרג > ביקורים ממקסיקו באוגנדה

תת-מזכיר החוץ לורדס ארנדה בסאורי (2010, 2013)
נשיא מקסיקו פליפה קלדרון (2010)
ביקורים רמי דרג > ביקורים מאוגנדה במקסיקו

שר התיירות אדוארד רוגומאיו (2003)
שרת המים והסביבה מריה מוטגמבה (2010)
הסכמים דו צדדיים

שתי המדינות חתמו על מזכר הבנות להקמת מנגנון ייעוץ לעניין הדדי (2010).
סחר

בשנת 2018 הסתכם המסחר בין מקסיקו לאוגנדה ב-5.1 מיליון דולר. הייצוא העיקרי של מקסיקו לאוגנדה כולל: לוחות מחוונים; פוליוויניל כלוריד ואלטרנטורים הייצוא העיקרי של אוגנדה למקסיקו כולל: ורמיקוליט, פרלייט וכלוריטים; מכשירים מוליכים למחצה רגישים לאור; מסוע או חגורות הילוכים.
יחסי נמיביה–סין

| יחסי נמיביה–סין |
| --- | --- |
נמיביה: הרפובליקה העממית של סין


נמיביה: סין
שטח (בקילומטר רבוע)
824,292: 9,596,967.75
אוכלוסייה
3,045,810: 1,418,507,662
תמ"ג (במיליוני דולרים)
12,351: 17,794,782
תמ"ג לנפש (בדולרים)
4,055: 12,545
משטר
רפובליקה: רפובליקה עממית

שגרירות סין לשעבר בווינדהוק, נמיביה.
היחסים הבילטרליים בין הרפובליקה העממית של סין לרפובליקה של נמיביה כוננו לראשונה למחרת עצמאותה של נמיביה, אך היחסים עם תנועות העצמאות של נמיביה החלו בשנות ה-60.
תמיכה סינית בתנועות עצמאות

החל משנות ה-60, במהלך מלחמת העצמאות של נמיביה, סיפקה סין לתנועות עצמאות שונות של נמיביה (בתחילה האיחוד הלאומי דרום מערב אפריקה (SWANU)  ומאוחר יותר לארגון העם של דרום מערב אפריקה (SWAPO) "תמיכה מוסרית וחומרית".
סין מאז עצמאות נמיביה

סין ונמיביה כוננו יחסים דיפלומטיים ב-22 במרץ 1990, למחרת עצמאותה של נמיביה. ממשלת נמיביה היא תומכת של מדיניות סין האחת.
יחסים כלכליים

סין ונמיביה פיתחו קשרים כלכליים הדוקים, כאשר הסחר צמח פי שניים בין שתי המדינות מ-2003 עד 2006.
יחסים כלכליים > מימון פיתוח סיני לנמיביה

משנת 2000 עד 2011, היו כ-64 פרויקטים סיניים רשמיים למימון פיתוח שזוהו בנמיביה באמצעות דיווחים שונים בתקשורת.  במהלך ביקור בפברואר 2007, נשיא סין חו ג'ינטאו התחייב לנמיביה "מיליארד יואן של הלוואות מוזלות, 100 מיליון דולר של אשראי מועדף ליצוא, מענקים של 30 מיליון יואן ו-30 מיליון יואן של הלוואות ללא ריבית." בנובמבר 2005, נשיא נמיביה, Hifikepunye Pohama, וחבר הלשכה המדינית של סין, לי צ'אנג צ'ון, היו עדים לחתימה על הלוואה מוזלת בסך 250 מיליון יואן על ידי בנק היצוא-ייבוא של סין, שתשמש לרכישת קטרים ורכבות עבור רכבת חדשה שנבנית בצפון נמיביה.
הגירה

על פי ההערכות, מספר רב של סינים התגוררו בנמיביה מאז העצמאות. בשנת 2006 נאמד מספרם ב-40,000.
שערורייה של יוה ג'יאנג

באפריל 2008, משלוח נשק על ה-An Yue Jiang הפליג מסין והיה מיועד לזימבבואה. היא נעצרה ביציאה לדרום אפריקה בגלל מחאות בנוגע לנשק והבחירות השנויות במחלוקת לנשיאות זימבבואה שהתקיימו חודש קודם לכן. בחיפוש אחר יעד לספינה, נשמעו שמועות שהיא תעגון בנמיביה בוואלוויס ביי. ב-24 באפריל 2008, התקיימה מחאה בבירת נמיביה וינדהוק, שם צעדו מאתיים מפגינים מפארק גן חיות במרכז וינדהוק אל השגרירות הסינית. בין המובילים את המפגינים היו הבישוף והפוליטיקאית של SWAPO, זפניה קמטה ומרכז הסיוע המשפטי. כתוצאה מהמאבק הספינה לא עגנה בנמיביה.
יונתן בן-נחום

| --- | --- |
אין תמונה חופשית
 לידה:  19 באוגוסט 1941 בית זרע, פלשתינה (א"י) המנדט הבריטי 
 פטירה:  23 בדצמבר 2019 (בגיל 78) ישראל ישראל 
 מדינה:  ישראל 
 שפות היצירה:  עברית 
 פרסים והוקרה:  פרס היצירה לסופרים עבריים 
 
יונתן בן נחום (19 באוגוסט 1941 – 23 בדצמבר 2019) היה סופר ישראלי.
חייו ופועלו

בן-נחום נולד בבית זרע שבעמק הירדן. בנו של הסופר דניאל בן נחום (פרוחובניק) ונכדו של המחנך אפרים-נחום פרחיהו (פרוחובניק). בן נחום היה חקלאי, מדריך נוער ומורה. אחיו הוא המתרגם, דוד בן-נחום, אחיו הצעיר, יזהר בן-נחום, הוא היסטוריון של תקופת היישוב.
יונתן בן נחום כתב שני ספרים, הראשון בהם, "וידוי", הצליח מאוד, ואף עובד למחזה בשם "יהודי בחושך", בביצועו של שמואל וילוז'ני בהבימה. המחזה גם ראה אור בגרמנית בהוצאת "אויגן דיטריך".
הבמאי משה מזרחי רכש את הזכויות על הספר וידוי והפך אותו לתסריט בשפה הצרפתית, בשאיפה ליצור קו-פרודוקציה ישראלית-צרפתית-ספרדית, אך הפרויקט לא קיבל את המימון המתאים לו.
ספריו של יונתן בן נחום משלבים ידע היסטורי רב, המזכיר את ספריהם של אומברטו אקו, ונטלי זימון דייוויס, לבין כתיבה עשירה ועלילה מורכבת ועתירת רבדים.
בשנת 2001 זכה בן נחום בפרס היצירה לסופרים ומשוררים על שם לוי אשכול על ספרו "אינדיאנפוליס". היה בן זוגה של המשוררת דורין מרגלית. בן-נחום לא זכה להשלים רומן שלישי שחלקים ממנו פורסמו בה מרקר קפה ובאתר יקום תרבות
נפטר בשנת 2019.
אודות ספריו > וידוי

הספר "וידוי" וההצגה "יהודי בחושך" על פיו, עוסקים בחיי האנוסים בספרד הנוצרית בצל האינקוויזיציה והוא מתבסס על מחקריו של חיים ביינארט. העלילה מתרחשת בשנת 1485, שבע שנים לפני גירוש היהודים מספרד. גיבור העלילה הוא כומר בן ארבעים ושלוש, אנדרס גונסאלס, בנו של יהודי מומר, המתוודה בפני מורו וידידו הקרוב על כך שהוא גילה מחדש את יהדותו. גונזלס לא ידע שמאחורי הפרגוד בתא הווידויים ישב אינקוויזיטור ורשם את דבריו מילה במילה.
אודות ספריו > אינדיאנפוליס

בשלהי מלחמת העולם השנייה טיבעה צוללת יפנית את סיירת הדגל האמריקאית אינדיאנאפוליס, וארבע מאות מחייליה טבעו מיד. מאות ניצולים שחו ארבעה ימים בלב האוקיינוס הסוער, בעוד השמש הקופחת מכה בהם והמים הרוחשים בכרישים המאיימים לטרפם. איש מקרב הצי האמריקני לא שת ליבו לדממת האלחוט מכיוון הספינה. ברם, המטען שפרקה האונייה ושאנשי צוותה לא היו מודעים לזהותו בטרם טובעה, טבע את חותמו בדברי המין האנושי, הייתה זו פצצת האטום אשר הוטלה על הירושימה.
הסיפור מסופר לסירוגין הן מן הצד האמריקני והן מן הצד היפני והוא מבצע קפיצות בין זמנים שונים ומובעים בו, דמויות שונות אומרות את דברן ברקע, ודיאלוגים הבאים לכלל התנגשות בין שתי התרבויות ומשולבים בו רבדים תרבותיים וציטטות מאפיקים וממקורות שונים המתהווים לכלל סינתזה הוליסטית.
ספריו

וידוי, תל אביב, זמורה ביתן, 1991
אינדיאנאפוליס: אפוקליפסה, תל אביב, הוצאת הקיבוץ המאוחד, ספרי סימן קריאה, 1999
ספרו שעובד למחזה והוצג

יהודי בחושך הוא מחזה שכתב אורן נאמן על פי ספרו של בן נחום "וידוי", בוים על ידי שמואל וילוז'ני עם מוזיקה של רונן בן-דור והועלה בהבימה במרץ 1996.
הערות שוליים

↑  אלי אשד, הקשר היבוסי על פי יונתן בן-נחום, באתר "יקוםתרבות", 11 בפברואר 2018
↑  יונתן בן-נחום, מי ברא את ריכרד ואגנר, ‏2008
| --- | --- |
בקרת זהויות :  NLI: 987007258574205171  BnF: cb155183867 (data)  GND: 115492577  ISNI: 0000 0000 5434 1944  LCCN: nr92011598  VIAF: 61857450   WorldCat (עם VIAF): 61857450
יום השפה הרוסית

אותיות רוסיות
יום השפה הרוסית חל ב-6 ביוני. ביום זה חל יום הולדתו של אלכסנדר פושקין, משורר מודרני שנחשב בידי רבים כאבי הספרות הרוסית המודרנית.
יום שפה הרוסית הוא אחד מהימים שנקבעו על ידי החלטת האו"ם מטעם אונסק"ו. יום השפה הרוסית הוא אחד מהימים הרשמיים של האו"ם לציון שש השפות הרשמיות של האו"ם: אנגלית, ערבית, ספרדית, סינית, רוסית וצרפתית. כמו כן נקבע על ידי אונסק"ו יום לציון השפות הילידיות, יום שפת האם ויום השפות. מטרה נוספת היא להעלות מודעות להיסטוריה ולתרבות ולפיתוח של אחת כל משש השפות הרשמיות של האו"ם בקרב אנשי הארגון.
אחת הדרכים לחגוג את יום זה היא להיחשף ל:שיר רוסי, ספר, יצירות מוזיקליות, ספרותיות, תחרותיות, תערוכות, הרצאות, מופעים שונים ומופעים של אנשי תרבות ברוסית של אומנים שונים - ולמצוא את היופי בהן.